
ประกาศเทศบาลตำบลชะอวด
เรื่อง    สอบราคาจัดซื้อเครื่องเสียงพร้อมลำโพง 
--------------------------


ด้วยเทศบาลตำบลชะอวด อำเภอชะอวด จังหวัดนครศรีธรรมราช มีความประสงค์จะสอบราคาจัดซื้อเครื่องเสียงพร้อมลำโพง จำนวน 1 ชุด โดยลำโพงมีตัวมิกซ์เสียง ไม่น้อยกว่า 24 ช่อง จำนวน 1 เครื่อง ลำโพงขนาดไม่น้อยกว่า 15 นิ้ว   จำนวน 2 คู่  หม้อแปลงสเตวิไลเซอร์ ขนาดไม่น้อยกว่า  60  แอมป์    จำนวน 
1 เครื่อง สายลำโพงที่มีอัตราแรงดันของกระแสไฟฟ้าไม่น้อยกว่า 750 V PVC ทนความร้อนได้ไม่น้อยกว่า  70 องศา   VCT 4  x  1.5 50  mm. TABLE9.   จำนวน 200 เมตร    งบประมาณทั้งสิ้นเป็นเงิน 
120,000.- บาท (หนึ่งแสนสองหมื่นบาทถ้วน)

                          
ผู้มีสิทธิเสนอราคาจะต้องมีคุณสมบัติ ดังต่อไปนี้
                          

1. เป็นผู้มีอาชีพขายพัสดุที่สอบราคาซื้อดังกล่าว
                     

2. ไม่เป็นผู้ถูกระบุไว้ในบัญชีรายชื่อผู้ทิ้งงานของทางราชการหรือของหน่วยการบริหารราชการส่วนท้องถิ่นและได้แจ้งเวียนชื่อแล้ว
                     

3. ไม่เป็นผู้ได้รับเอกสิทธิ์หรือความคุ้มกันซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิความคุ้มกันเช่นว่านั้น
               

4. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่เทศบาลตำบลชะอวด ณ วันประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาซื้อครั้งนี้  
                           

กำหนดยื่นซองสอบราคาในวันที่  3  เมษายน  2552  ถึงวันที่     24  เมษายน  2552
ระหว่างเวลา 08.30 – 16.30 น. ณ ศูนย์รวมข่าวสารการจัดซื้อจัดจ้าง ที่ว่าการอำเภอชะอวด ในกรณีที่ผู้เสนอราคาไม่สามารถยื่นซองสอบราคาด้วยตนเองได้ให้ผู้เสนอราคายื่นซองสอบราคาส่งทางไปรษณีย์ให้ถึงเทศบาลก่อนพ้นกำหนดเวลายื่นซองสอบราคา  ทั้งนี้เทศบาลตำบลชะอวดจะถือวันและเวลาที่เทศบาลได้รับซองจากไปรษณีย์เป็นเวลารับซอง และกำหนดเปิดซองสอบราคาในวันที่ 28  เมษายน2552 เวลา 10.00 น. เป็นต้นไป  ณ ศูนย์รวมข่าวสารการจัดซื้อจัดจ้างที่ว่าการอำเภอชะอวด
                          ผู้สนใจติดต่อขอซื้อเอกสารสอบราคาในราคาชุดละ   500    (ห้าร้อยบาทถ้วน)     ได้     
ณ สำนักงาน เทศบาลตำบลชะอวด ระหว่างวันที่     3  เมษายน  2552  ถึงวันที่   24  เมษายน  2552  หรือสอบถามทางโทรศัพท์หมายเลข   0 - 7538 -1303   ในวันและเวลาราชการ                   
                                               ประกาศ  ณ  วันที่   3    เดือนเมษายน  พ.ศ. 2552







